Diari Oficial de la Generalitat Valenciana


Sumari del DOGV 4315, del 16-08-2002 (2002/8286)

Informació pública de la Resolució del director general de Comerç i Consum, de 10 de juliol de 2002, per la qual s'autoritza la modificació de la tarifa de subministrament domiciliari d'aigua a les urbanitzacions d'Alfinach i Monestirs (Puçol). Expedient número 70746/062002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8286


Organisme emissor
:   Aguas de Valencia, SA

Tipus de document
:   Anunci

Informació pública de la Resolució del director general de Comerç i Consum, de 10 de juliol de 2002, per la qual s'autoritza la modificació de la tarifa de subministrament domiciliari d'aigua a les urbanitzacions d'Alfinach i Monestirs (Puçol). Expedient número 70222/062002. [2002/F8286]
  
Vist l'expedient tramitat a sol·licitud d'Aguas de Valencia, SA, per a la modificació de la tarifa de subministrament domiciliari d'aigua a les urbanitzacions d'Alfinach i Monestirs (Puçol).
  
Vist que figura incorporat a este expedient l'informe favorable del Ple de l'ajuntament de data 31 de maig de 2002, com també el del Gabinet Tècnic de Preus, i que s'ha pronunciat en el mateix sentit la Comissió de Preus de la Generalitat Valenciana, en la sessió del dia 9 de juliol de 2002.
  
Vist que del que s'ha exposat i les restants dades aportades a les actuacions és procedent aprovar la tarifa sol·licitada, de conformitat amb les normes dictades a l'efecte, i que és competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme mitjançant la Resolució de 4 d'abril de 1991.
  
Atesos: el Decret 2.226/1977, de 27 d'agost; l'Orde del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que s'establix en el Reial Decret 2.310/1982, de 24 de juliol, i els decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; el Decret 82/1984, de 30 de juliol, i la Llei 30/1985, de 2 d'agost; el Reial Decret 2.028/1985, de 30 d'octubre; la Resolució del conseller d'Indústria, Comerç i Turisme de 4 d'abril de 1991, i la resta de preceptes de general aplicació, resolc:
  
Autoritzar la tarifa que s'esmenta, per al servici de subministrament domiciliari d'aigua indicat.
  
Tarifa que s'aprova
  
Quota de servici (euros/mes):
  
Urbanització Alfinach: 363,186
  
Urbanització Monestirs: 207,535
  
Quota de consum (euros/m³): 0,270
  
Sobre les presents tarifes s'aplicarà l'IVA, d'acord amb el que s'establix en la Llei 37/1992, de 28 de desembre.
  
Esta resolució és definitiva en via administrativa, i s'hi podrà interposar, en el termini de dos mesos comptats des del dia següent al de la notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.